**Raisa Omaheimo** (s. 1977) on suomalainen kirjailija, kolumnisti ja taiteilija. Hänet tunnetaan muun muassa Ylen kolumnistina. Omaheimolle myönnettiin vuoden 2016 Pro Feminismi -palkinto näytelmästään *Läski*, ja Mieletön teko 2020 -palkinto mielenterveysongelmien esille nostamisesta kolumneissa sekä teoksissaan.

Ura
---

### Koulutus

Omaheimo valmistui teatteri-ilmaisun ohjaajaksi Helsingistä vuonna 2002, ja taiteen maisteriksi Taideteollisesta korkeakoulusta vuonna 2010. Sen jälkeen hän opiskeli ammatillisen opettajan pätevyyden Haaga-Heliassa 2015 sekä erityisopettajan pätevyyden Tampereen ammattikorkeakoulussa 2018. Hän on opiskellut Turun yliopistossa tulevaisuudentutkimuksen perusteet 2021–2022.

### Työ

Omaheimo työskenteli tuntiopettajana Metropolian ammattikorkeakoulussa 2002–2010 ja digitaalisen viestinnän lehtorina 2011–2018. Omaheimo työskenteli myös konseptisuunnittelijana, markkinointisuunnittelijana sekä palvelumuotoilupäällikkönä, ja hän on työskennellyt freelancer-käsikirjoittajana vuodesta 2002 saakka. Omaheimo oli myös Taiteen Sulattamon Kaunis mieli -hankkeessa käynnistämässä Suomen ensimmäistä kulttuurikokemusasiantuntijakoulutusta. Nykyisin hän työskentelee Opintokeskus Siviksen asiantuntijana.*lähde?*

Omaheimo on kirjoittanut romaanin *Sydän* (Kustantamo S&S, 2019) ja useita kiitettyjä näytelmiä. Hän on tehnyt Yle Puheelle *Epäonnistumisen CV* -radio-ohjelmaa sekä kirjoittanut kolumneja Ylen verkkosivuille, ja ollut yksi Googlen runousoppi -sivuston perustajista lokakuussa 2012, kuten myös tiloja, laitteita ja sovelluksia erilaisiin ympäristöihin kehittävän HSPACE-projektin alullelaittaja. Omaheimo esiintyy myös stand up -koomikkona.

Omaheimon käsikirjoittamiin näytelmiin kuuluvat kiitetyt ja keskustelua herättäneet teokset *Läski* (Teatteri Takomo, 2016), *Häiriö* (Teatteri Jurkka, 2018) sekä *Kapitalismi - tarinoita pääomasta* (Teatteri Jurkka, 2020), jonka hän käsikirjoitti yhdessä Elina Kilkun kanssa. 

### Organisaatiot

Omaheimo on ollut useiden järjestöjen ja yhdistysten hallitusjäsen, ja muun muassa Nälkäteatterin pitkäaikainen jäsen. Hän on KOE - Kokeellisen esitystaiteen ystävät ry:n perustaja, ja toimi Sexpon varapuheenjohtajana 2010–2012. Hän on Ylioppilasteatterin kunniajäsen.

Julkaisut
---------

* *Käyttöliittymä elämään - ikkunoita draaman ja teknologian kohtaamiseen*. Ammattikorkeakoulu Stadia, 2003
* *Uuskasvun anatomia. Opas parempaan tuottavuuteen*. yhdessä Riitta Grönroosin kanssa. TeliaSonera Finland Oyj, 2012
* *Tiloissa ja pilvessä - kokemuksia uusien oppimisympäristöjen kehittelystä*. Metropolia ammattikorkeakoulu, 2012
* *Opetuksesta näkyy läpi*, toim. Raisa Omaheimo. Metropolia Ammattikorkeakoulu, 2015
* *Sydän,* Kustantamo S&S, 2019
* *Ratkaisuja läskeille*, Kustantamo S&S, 2022

Lähteet
-------

1. 1 2  Sarasti, Kristiina: Raisa Omaheimo kertoo, miksi romanttinen rakkaus on yliarvostettua: "On hirveän kova vaatimus, että kumppani vastaisi kaikkiin tarpeisiin" *Me Naiset*.  22.9.2019. Viitattu 7.8.2020.
2. ↑  Pro feminismi -palkinto Anna Paavilaiselle ja Raisa Omaheimolle *Vasemmistonaiset*.  12.12.2016.  Arkistoitu 25.9.2021. Viitattu 03.11.2021.
3. ↑  Koala-ryhmä: On aika julkistaa Koalan Mieletön teko -kunniamaininnan saajat *Facebook*.  16. joulukuuta, 2020. Viitattu 03.11.2021.
4. 1 2  Kemppainen, Jouni K.: Raisa Omaheimo kertoo alapääjuttuja ja pilkkaa heteromiehiä, eikä hänen mielestään juuri muita tulekaan pilkata – tällaista on feministinen komiikka *Helsingin Sanomat*.  2.4.2017. Viitattu 7.8.2020.
5. ↑  Raisa Omaheimo *Linkedin*. Viitattu 03.11.2021.
6. ↑  Oinaala, Sampsa: Taiteilija Raisa Omaheimon sarjassa menestyjät kertovat epäonnistumisistaan *Helsingin Sanomat*.  24.3.2020. Viitattu 7.8.2020.
7. ↑  Raisa Omaheimon kolumni *Yle*. Viitattu 7.8.2020.
8. ↑  Suvi Vesalainen: Google-runot villitsevät netissä *Yle.fi*.  30.10.2012. Viitattu 03.11.2021.
9. ↑  Metropolia: Hspace *metropolia.fi*. Viitattu 03.11.2021.
10. ↑  Kannusali Stand up: Pylkkänen, Omaheimo, Vasama (K18) *Espoon kaupunki*. Viitattu 02.11.2021.
11. ↑  Kytölä, Laura: Tämä nainen sai vuosia kuulla olevansa läski – ja päätti lopulta kirjoittaa aiheesta näytelmän *Helsingin Sanomat – Nyt.fi*.  8.1.2016. Viitattu 7.8.2020.
12. ↑  Heli Yli-Räisänen: Hulluimpia ovat ne, joiden pää kestää maailman epäkohtia *Voima*.  11.12.2017. Viitattu 03.11.2021.
13. ↑  Säkö, Maria: Mielenterveyden menetyksessä glamour on kaukana eikä siinä ole mitään sankarillista *Helsingin Sanomat*.  28.1.2018. Viitattu 7.8.2020.
14. ↑  Kapitalismi *Teatteri Jurkka*. Viitattu 03.11.2021.

Aiheesta muualla
----------------

* / Raisa Omaheimo Facebookissa